चयन बोर्ड ने प्रवक्ता यानी पीजीटी 2011 की लिखित परीक्षा जून 2016 में कराई थी। इसके पांच विषयों में से भौतिक विज्ञान के 24 पदों पर 107, भूगोल के 21 पदों पर 104, उर्दू के एक पद पर तीन, शारीरिक शिक्षा के दो पदों पर छह और जीव विज्ञान के 13 पदों पर 56 अभ्यर्थी सफल हुए हैं। लिखित परीक्षा का परिणाम कार्यालय के नोटिस बोर्ड और वेबसाइट पर भी अपलोड किया गया है। सचिव दिव्यकांत शुक्ल ने बताया कि बोर्ड ने एक पद पर तीन को इंटरव्यू के लिए बुला रहा है। इसीलिए 61 पदों पर कुल 276 सफल हुए हैं। उन्होंने बताया कि जल्द ही अन्य विषयों के भी परिणाम जारी होंगे। कई परिणाम अंतिम चरण में हैं। इन विषयों के साक्षात्कार की तारीखों का एलान भी होगा।